[pic] | AZ EURÓPAI KÖZÖSSÉGEK BIZOTTSÁGA |

Brüsszel, 4.2.2008

COM(2008) 62 végleges

A BIZOTTSÁG IDŐKÖZI JELENTÉSEAZ EURÓPAI PARLAMENTNEK ÉS A TANÁCSNAK

a Románia által az együttműködési és ellenőrzési mechanizmus keretében tett előrehaladásról

A BIZOTTSÁG IDŐKÖZI JELENTÉSEAZ EURÓPAI PARLAMENTNEK ÉS A TANÁCSNAK

a Románia által az együttműködési és ellenőrzési mechanizmus keretében tett előrehaladásról

BEVEZETÉS

Románia 2007. január 1-jei uniós csatlakozásakor együttműködési és ellenőrzési mechanizmust [1] hoztak létre annak érdekében, hogy segítsék Romániát az igazságügyi reform és a korrupció elleni küzdelem területén fennálló hiányosságok orvoslásában, valamint az ezeken a területeken elért haladás ellenőrzésében.

E jelentés a Bizottság által az együttműködési és ellenőrzési mechanizmus keretében készített második jelentés[2]. Az első jelentés óta eltelt hat hónap túl rövid idő ahhoz, hogy Románia orvosolhassa a hiányosságokat, és a Bizottság újragondolhassa a tavalyi év júniusában benyújtott értékelését. Ennélfogva a jelentés a haladás tényszerű összefoglalóját tartalmazza anélkül, hogy értékelné a kritériumokkal kapcsolatban elért eredményeket. Ezenfelül a jelenlegi időközi jelentés tartalmazza a kritériumok alkalmazási területein Romániának nyújtott támogatás áttekintését. Ez a lehetséges segítségnyújtási hiányosságok azonosítására, valamint azzal a céllal készült, hogy minden szükséges segítséget megadhassanak Romániának.

AZ IGAZSÁGÜGYI REFORM ÉS A KORRUPCIÓ ELLENI KÜZDELEM: AZ AKTUÁLIS HELYZET

A 2007. júniusi felülvizsgálat nyomon követése: a cselekvési terv

A Bizottság 2007. júniusi jelentése óta szoros és állandó párbeszéd alakult ki a brüsszeli és bukaresti román hatóságokkal. Románia rendszeresen és részletesen tájékoztatta a Bizottságot az aktuális helyzet változásairól.

A román hatóságok követték a Bizottság javaslatát, és cselekvési tervet állítottak össze azzal kapcsolatban, hogy Románia milyen formában kívánja teljesíteni a kritériumokat. A Bizottság a cselekvési terv módszertani értékelésén keresztül nyújtott segítséget Romániának. 2007 októberében az érdekelt felek konzultációját követően a román kormány részletes cselekvési tervet hagyott jóvá és nyújtott be a Bizottságnak. A cselekvési terv időben történő elkészítése és elfogadása, amely összehangolt erőfeszítést és jelentős forrásmobilizálást igényelt rövid időn belül, a román hatóságok komoly elkötelezettségét mutatja[3].

Előrehaladás

1. kritérium: A Legfelsőbb Bírói Tanács kapacitásának és elszámoltathatóságának erősítésével átláthatóbb és hatékonyabb igazságszolgáltatási folyamat biztosítása. Az új polgári és büntetőeljárási törvénykönyv hatásáról szóló jelentés készítése és hatásának ellenőrzése

- A szükséges intézkedések – beleértve a Legfelsőbb Bírói Tanács 2006. júniusban elfogadott cselekvési tervében foglalt intézkedéseket is – végrehajtása, amelyek a gyakorló bírák, ügyészek és ügyvédek megfelelő meghallgatása után a bíróság minden szintjén, szerte az országban biztosítják a következetes jogértelmezést és –alkalmazást; az újonnan elfogadott jogszabályi és közigazgatási intézkedések hatásának ellenőrzése

- A szükségletek folyamatban lévő értékelése alapján racionális és reális személyzeti modell létrehozása és végrehajtása az igazságügyi rendszerben

- A Közigazgatási Minisztérium átalakítására szolgáló terv kialakítása és végrehajtása, amely kitér a fennálló irányítási hiányosságokra és a személyzeti kérdésekre

- A polgári és büntetőeljárási törvénykönyv nemrégen elfogadott módosításaiból következő, az igazságügyi rendszerre gyakorolt hatások ellenőrzése oly módon, hogy a szükséges korrekciókat belefoglalhassák a tervezett új törvénykönyvekbe

- Jelentés készítése az új törvénykönyvek elfogadásában elért előrehaladásról, beleértve a megfelelő konzultációkat és az igazságügyi rendszerre gyakorolt hatást is, valamint az e téren tett előrehaladás ellenőrzése

- A Legfelsőbb Bírói Tanács kapacitásának növelése fő felelősségeinek ellátása érdekében, valamint elszámoltathatóságának fokozása. Különösképpen a tanács tagjainál megállapított összeférhetetlenségek feloldása, illetve az etikátlan viselkedések megszüntetése. Igazságügyi nyomozók alkalmazása az újonnan elfogadott objektív kritériumok alapján, erősebb regionális képviseletet biztosítva számukra

Az ítélkezési gyakorlat egységesítése érdekében képzéseket és rendszeres üléseket szerveztek a fellebbviteli bíróságok és a Legfelsőbb Fellebbviteli és Büntetőbíróság bíráinak és ügyészeinek, valamint regionális és alacsonyabb szintű bírák részvételével. Ez 2008-ban is folytatódik.

2008. januárig megválasztották a Legfelsőbb Bírói Tanács (LBT) új vezetőségét, megvizsgálták az LBT költségvetését, és új irányítási terveket tettek közzé. 2007 decemberében jóváhagyták az LBT és a román bírói kar kommunikációs stratégiáját[4] azzal a céllal, hogy javítsák az igazságügyi rendszer átláthatóságát. Az LBT szervezetét megerősítették, így jelenleg 240 álláshelyet töltenek be a 275-ből. Az ügyészi karban 572 állás továbbra is betöltetlen. A bírói karba történő felvétel során az esetek körülbelül felében ad hoc eljárást követtek annak érdekében, hogy gyorsan betölthessék az üres álláshelyeket[5]. Ezekben az esetekben az állásokat az új bíró végzettségének vagy képzésének értékelése nélkül, az interjúk és a munkatapasztalat alapján töltötték be[6]. A bírói kar emberi erőforrás-stratégiája várhatóan 2009. januárban készül el[7]. 2007 novemberében a nemzeti korrupcióellenes hivatal (DNA) vizsgálatot indított több főügyész ellen a vezető ügyészi állásokra meghirdetett versenykiírások meghamisításának vádjával.

Az új büntetőeljárási törvénykönyv általános részének tervezete elkészült, majd nyilvános vitát követően 2007. decemberben benyújtották a parlament illetékes bizottságainak, valamint az LBT-nek[8]. Az elfogadás folyamatban van.

A bíróságok számára várhatóan 2008 végétől válik kötelezővé az ítéletek interneten történő közzététele (és aktualizálása)[9].

2. kritérium: Az előírásnak megfelelően integritási ügynökség felállítása, melynek felelőssége a vagyonok, összeegyeztethetetlenségek és lehetséges összeférhetetlenségek ellenőrzése, valamint kötelező erejű határozatok meghozatala, melyek alapján visszatartó erejű szankciókat léptethet életbe.

- Az olyan, hatékony és független integritási ügynökséget felállító jogszabály elfogadása, amelynek felelőssége a vagyonok, lehetséges összeegyeztethetetlenségek és összeférhetetlenségek ellenőrzése, valamint kötelező erejű határozatok meghozatala, melyek alapján visszatartó erejű szankciókat léptethet életbe

- E nemzeti integritási ügynökség létrehozása, biztosítva, hogy elegendő emberi és pénzügyi erőforrás áll rendelkezésére küldetésének teljesítéséhez

A nemzeti integritási ügynökségre (ANI) vonatkozó jogi keretet 2007 májusában hagyták jóvá[10]. Az ANI azonban még nem működik, csak az alelnököt választották meg. Megkezdődtek az előkészítő tevékenységek, a személyzeti állomány feltöltése, az infrastruktúrára kiírt közbeszerzés és az épületekre szánt pénzügyi források, valamint a költségvetés hozzárendelése, illetve a szervezeti felépítés kidolgozása[11].

3. kritérium: A már elért fejlődésre építve magas szintű, korrupció gyanúját felvető ügyekben komoly, pártatlan nyomozások indítása

- A magas szintű korrupciós ügyekben folytatott komoly, pártatlan nyomozások nyilvántartásának folytatása. A korrupcióellenes keret jogi és intézményi stabilitásának biztosítása, különösen a román legfőbb ügyész, a nemzeti korrupcióellenes hivatal főügyésze, valamint a legfőbb ügyészség egyéb vezető pozícióira történő kinevezési és visszavonási eljárás fenntartása által

A nemzeti korrupcióellenes hivatal (DNA) munkája az elmúlt hat hónapban pozitív eredményt mutat[12]. 2007 októberében a DNA engedélyt kért, hogy bűnügyi nyomozást folytathasson nyolc hivatalban lévő, illetve volt miniszterrel szemben. Ezt a román államfő januárban engedélyezte[13]. Az immunitás megvonásáról szóló határozatot intenzív jogi és politikai vita előzte meg. Az elmúlt hat hónapban több ilyen, a kormány hivatalban lévő vagy volt tagját érintő ügyet küldtek vissza a bíróságok az ügyészi hivatalnak eljárási hibákra hivatkozva. Ez – a mentelmi jog kérdésén felül – széles körű vitát gerjesztett[14]. Nem világos, hogy a bíróság érvelése azt jelenti-e, hogy a bizonyíték nem elfogadható, és ez új nyomozást igényel, vagy azt, hogy az ügyészi hivatal a folyamat újraindítása nélkül orvosolhatja a helyzetet[15].

2007 októberében a román parlament több módosítást fogadott el a büntetőeljárási törvénykönyvvel és a büntető törvénykönyvvel kapcsolatban. A büntetőeljárási törvénykönyv módosításairól szóló törvényt még nem hirdette ki az államfő[16], hanem visszaküldte azt felülvizsgálatra. A módosítások a jogi keret jelentős változását vetítik előre a büntetőügyekben folytatott nyomozás és bűnvádi eljárás terén. Előírják többek között, hogy a bűnügyi nyomozás időszaka hat hónapra korlátozódik, a gyanúsított előzetes értesítése nélkül házkutatás nem tartható, és nem lehetséges a lehallgatás[17], a 9 millió EUR alatti csalás kisebb súlyú bűncselekménynek minősül, amely legfeljebb 5 év börtönnel büntethető. Kihirdetés esetén ezek a módosítások rendkívül kedvezőtlenül befolyásolnák a romániai bűnügyi nyomozások általános hatékonyságát. Hatással lennének a más tagállamokkal közösen folytatott nyomozásokra, a terrorizmus elleni küzdelemre és a határon átnyúló bűnözés elleni fellépésre.

Az ügyészi hivatal számára már nem lehetséges a kármérték adóhivatal általi értékelésének felhasználása[18].

4. kritérium: A korrupció megelőzésére és megfékezésére irányuló további intézkedések foganatosítása, különösen a helyi önkormányzatokban

- A nemrégiben lefolytatott tájékoztató kampányok eredményeinek értékelése és szükség esetén nyomon követése azokban az ágazatokban, ahol nagy a korrupció kockázata

- Jelentés összeállítása a korrupció lehetőségeit csökkentő és az önkormányzatok átláthatóságát növelő intézkedésekről, valamint a köztisztviselőkre kiszabott büntetésekről, különösen az önkormányzatok esetében

A belügyminiszter novemberben – a projekt végrehajtásában bekövetkezett jelentős késedelmet követően – nem kormányzati szervezetekkel (NGO-k) együtt aláírta a Nemzeti Integritási Központ új jegyzőkönyvét[19]. Az eredetileg korrupcióellenes hívások fogadására létrehozott zöld segélyvonal működési hatókörét kiterjesztették a Belügyminisztérium munkájával kapcsolatos, az állampolgárok által feltett általános kérdések megválaszolására is[20].

A sérülékeny ágazatokra és a helyi közigazgatásra összpontosító nemzeti korrupcióellenes stratégia előkészítő munkálatai késedelmet szenvedtek ugyan, de megkezdődtek[21]. A kormány általi elfogadást 2008. márciusra tervezik.

AZ EGYÜTTMűKÖDÉSI ÉS ELLENőRZÉSI MECHANIZMUS KERETÉBEN NYÚJTOTT SEGÍTSÉG

Az igazság- és belügy terén Románia jelentős segítséghez jutott mind az uniós programokból (mint a Phare és az átmeneti támogatási keret), mind a tagállamoktól[22]. Továbbra is erre a területre összpontosul a csatlakozás utáni uniós támogatás: A Romániának nyújtott uniós átmeneti támogatási keret majdnem felét ez az ágazat kapja, beleértve az együttműködési és ellenőrzési mechanizmus kritériumainak teljesítését közvetlenül támogató projektek megvalósítására szánt keretet.

Az igazság- és belügy terén végrehajtott projektek az összes kritérium teljesítésére irányulnak. A 2004. óta végrehajtott projektek alapos elemzéséből[23] az derül ki, hogy néhány terület, például az igazságügyi reform (1. kritérium) jelentős segítségnyújtásban részesült, és közeledik a telítettségi pont felé. Jelentős összegeket fordítottak a magas szintű (3. kritérium) és a helyi korrupció (4. kritérium) elleni küzdelemhez szükséges kapacitások kiépítésére is. Bizonyos sérülékeny ágazatok (pl. az oktatás) azonban nem kaptak elegendő, a korrupció elleni küzdelemhez szükséges támogatást. Az új nemzeti integritási ügynökség (2. kritérium), amely várhatóan az év első felében kezdi meg működését, idáig kevés támogatást kapott.

Az eddig nyújtott támogatás hatással volt Románia előrehaladására: Az igazságügyi reform folyamatos nemzetközi támogatást élvezett, és olyan terület, amelyen viszonylag stabil haladást értek el. A nemzeti korrupcióellenes hivatal, amely szintén jelentős összegekhez jut, viszonylag rövid idő alatt létrehozta a magas szintű korrupciós esetek vizsgálatához és a bűnvádi eljárás lefolytatásához szükséges kapacitásokat.

További támogatás szükséges a nemzeti integritási ügynökség munkájának segítéséhez és a korrupció elleni küzdelemhez. A támogatást a felvázolt román cselekvési tervben meghatározott prioritásokra és szükségletekre kell fordítani. Általánosságban a kisebb, célirányos segítségnyújtást kell előnyben részesíteni, amely figyelembe veszi a román intézmények abszorpciós kapacitásait, és lehetővé teszi az eredmények teljes integrálását. Interdiszciplináris megközelítést kell szorgalmazni, pl. a magas szintű korrupció elleni küzdelemben a bírákra és az ügyészekre egyaránt összpontosítani. A telített területek támogatását fokozatosan meg kell szüntetni.

A támogatást az alábbi formákban kell folytatni: a bevált gyakorlatok cseréje, képzés és ösztöndíjak. A helyi korrupcióra irányuló nagy projekteket rugalmas és jól irányzott rövid, illetve középtávú projekteknek kell kiegészíteniük, amelyek különleges aspektusokra vagy különösen érzékeny területekre és ágazatokra irányulnak.

Az Unió arra ösztönzi Romániát, hogy teljes egészében használja fel a jelentős uniós segítségnyújtási keretet, amelyet az átmeneti támogatási kereten és a TAIEX-en keresztül vehet igénybe. E pénzeszközök rövid időn belül lehetővé teszik a rövid távú küldetéseket, valamint a legfeljebb hat hónap hosszúságú középtávú segítségnyújtási (ikerintézményi) projekteket.

A Bizottság azt javasolja a tagállamoknak, hogy vegyék fontolóra a bevált gyakorlatok, gyakornoki és ösztöndíjrendszer, valamint a kulcsfontosságú intézmények (nemzeti integritási ügynökség vagy a nemzeti korrupcióellenes hivatal) intézményi partnerségei formájában történő közvetlenebb, gyakorlati segítségnyújtást Romániának.

KÖVETKEZTETÉS

Az uniós tagság első évében Románia további erőfeszítéseket tett azon hiányosságok megszüntetésére, amelyek megakadályoznák az uniós jogszabályok, politikák és programok hatékony alkalmazását. Az olyan kulcsfontosságú területeken azonban, mint a magas szintű korrupció elleni küzdelem, még nem mutattak fel meggyőző eredményeket.

Az e jelentésben bemutatott frissített adatok nem elemzik mélyrehatóan a kritériumok terén tett előrehaladást, de a helyzet alapvetően olyan kétségeket ébreszt, amelyeket a Bizottság júniusi teljes értékelése előtt orvosolni kell. Késedelmet szenved a bírói kar koherens munkaerő-felvételi stratégiájának végrehajtása (1. kritérium), a nemzeti integritási ügynökség létrehozása (2. kritérium), valamint a helyi korrupció leküzdésére szolgáló átfogó stratégia kidolgozása és útmutató projektek végrehajtása[24] (4. kritérium). Romániának különösen a magas szintű korrupció elleni küzdelem (3. kritérium) terén kell fokoznia erőfeszítéseit; ugyanez vonatkozik a romániai korrupcióellenes keret jogi és intézményi stabilitásának fenntartására.

A Bizottság elismeri, hogy jelentős erőfeszítéseket tettek a tevékenységeket, határidőket és a kritériumok elérésében illetékes intézményeket felsoroló hiteles cselekvési terv összeállítására. A cselekvési terv által érintett bizonyos területeken azonban nagyobb fokú koherenciára van szükség, és bizonyos hiányosságokat meg kell szüntetni[25]. A Bizottság azt javasolja, hogy Románia ezeken a területeken módosítsa a cselekvési tervet.

ANNEX

Overview of EU Assistance provided to Romania in the area of Judicial Reform and the Fight against Corruption [26]

Benchmark 1: Judicial Reform

EU projects have provided institutional capacity building to the Senior Council of Magistracy and the Romanian judiciary training institutions. A substantial budget was reserved for the IT equipment of courts and prosecutors offices. Several larger bilateral projects and a number of smaller initiatives complemented this institution-building effort. Future projects continue to focus on capacity building, on the transparency of the judicial process and address particular areas such as judiciary statistics, probation system or witness protection. Judicial Reform has been a strong focus of assistance.

Phare 2004-2006:

- Institutional Capacity Building and IT and office equipment for the Superior Council of Magistracy (several projects, ongoing: 2.4 MEUR)

- IT and Office Equipment for the Superior Council of Magistracy (Until Nov06: 600,000 EUR)

- Strengthening the institutional and legislative framework in the field of international judicial cooperation (Nov06-May08: 1,2 Mio EUR)

- Institution Building and Equipment for the National Institute of Magistracy and to the National School of Clerks (several projects, ongoing: total 5.24 Mio EUR)

- IT equipment, training and development of case management and documentation software at courts and prosecutors' offices (several projects, ongoing: total 28,72 Mio EUR)

- Assistance to set up an efficient legal aid system (Until Nov06: 1,25 Mio EUR)

- Mediation as an alternative dispute resolution (275.000 EUR until June 2007)

- Increasing the Transparency of Courts' and prosecutors' offices (Nov07-Dec08: 1 Mio EUR)

- Assistance to the High Court of Cassation and Justice: Training and Capacity Building (Nov07-Dec08: 700,000 EUR)

- Further consolidation of the institutional and administrative capacity of the Ministry of Justice (Phare 2006: 0.4 MEUR)

Transition Facility 2007:

- Unification of the Jurisprudence of Courts and Prosecutor Offices in Romania (600,000 EUR)

- Strengthening the Public Ministry’s institutional capacity (170,000 EUR)

- Improving the System of Romanian Judicial Statistics (560,000 EUR)

- Strengthening the Romanian Probation System and the Inter-Institutional Cooperation on Victim Protection (570,000 EUR)

- Assistance for Enhancing the Respect of Human Rights in Prisons and Improving the Efficiency of the Romanian Penitentiary System (660,000 EUR)

- Improving the Witness Protection Capacity (250.000 EUR)

Main Bilateral Projects:

Consulting Services for Revision of the Penal Procedure Code (Jan-Nov07: 299,500 EUR) Strengthening the functioning of the Romanian Judiciary and its representative body – Superior Council of Magistracy (750,000 EUR) |

Development of Judiciary Training Capacities (Mar-Nov07: 40,000 EUR) |

Several Projects on: Management and media training for magistrates, Increasing Integrity within the Judicial System, Strengthening the Probation Service, Assistance to the Anti-Money Laundering Office, Court Management (635,000 EUR ) |

The implementation of basic procedural rules for protecting the financial interests of the EU (May-Oct07: 82,000 EUR) Support for improving the capacity of the Ministry of Justice (36,000 EUR) Assistance to the National Institute for Magistracy of Romania Improving the Human Rights Situation in Prisons (07-08: 50,000 EUR ) |

Several smaller training projects, internships, organisational audits, study visits, seminars |

- Main Projects with a total budget of at least 45.41 MEUR

Benchmark 2: Integrity Agency

A single large project includes support to the creation of the National Integrity Agency. Two bilateral projects complement the institution-building effort through support in related areas. Given that the National Integrity Agency will become operational only in the course of 2008, follow-up support should be considered.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 0.6 Mio EUR concerning ANI)

Main Bilateral Projects:

Enhancing the Monitoring Role of Civil Society (88,000 EUR) |

Protection of whistleblower program |

- Main Projects with a total budget of at least 1.6 MEU

Benchmark 3: High-Level Corruption

Several projects supported building-up capacity at the Romanian National Anti-Corruption Prosecution Services (DNA). This support continues through smaller projects.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 1 Mio EUR concerning DNA)

- Strengthening the institutional capacity of DNA (Sept05-Feb07: 1,2 Mio EUR)

- IT equipment and software for the DNA (Until Nov06: 1,75 Mio EUR)

Transition Facility 2007:

- Enhancement of National Anticorruption Directorate Investigative Capacities (560,000 EUR)

Bilateral Projects:

Several individual advisory missions, seminars and study visits |

- Main Projects with a total budget of at least 6.5 MEUR

Benchmark 4: Local Corruption

Several large EU projects are being implemented or in preparation. Bilateral support shows a particular emphasis on the area of local corruption. Several projects have been implemented with central and local administration.

Phare 2004-2006:

- Improving the fight against corruption: Corruption Awareness among central and local public administration (since Nov06: 1,6 Mio EUR)

- Supply of IT equipment for the General Directorate for Anticorruption / Ministry of the Interior (Phare 2006: 0.3 MEUR)

- Strengthening administrative mechanisms and legislation to better foster and protect the public integrity system in public administration. (Phare 2006: 1.3 MEUR)

- Strengthening the fight against corruption on the preventive side (Phare 2006: 1 MEUR)

- Corruption in the Public Administration (Sept07-: 1,2 Mio EUR)

- Development of the Anti-corruption General Directorate of the Ministry of Interior and Administrative Reform (MIRA) (Jun07-Jul08: 1,1 Mio EUR)

Transition Facility 2007:

- Building Civil Society Support against Corruption (2,5 Mio EUR)

- Bringing Anti-Corruption Capacities in the Ministry of Internal Affairs up to EU Standards (250,000 EUR)

- Strengthening the Capacity to Fight Economic and Financial Crime (200.000 EUR)

Bilateral Projects

Resident adviser on corruption with MoI (until Jun08) |

Improving Transparency and Accountability of Local Government (ended Aug07: 135,000 EUR) Tackling corruption within the Customs Administration (ended Jul07: 52,500 EUR) Reducing corruption within the Health Sector (until Mar08: 58,500 EUR) National Integrity Centre (ended Aug07: 115,000 EUR) |

Romanian Youth Versus Corruption; Together against corruption; Anti-corruption educational campaign (Integrity Centres) Improving Romanian local government integrity (MPP) (04-06: 320,000 EUR) Regional Transparency Councils |

- Main Projects with a total budget of at least 9.9 MEUR

[1] A Bizottság 2006/928/EK határozata (2006. december 13.) a Romániában felállítandó együttműködési, valamint az igazságügyi reform és a korrupció elleni küzdelem területén érvényes külön értékelési kritériumok teljesítése terén elért haladást ellenőrző mechanizmus létrehozásáról (HL L 354., 2006.12.14., 56. o.).

[2] A Bizottság első alkalommal 2007. június 27-én készült jelentését a COM(2007) 378 végleges dokumentum tartalmazza.

[3] A cselekvési terv a következő linken érhető el: http://www.just.ro/Portals/0/Right_Panel/Plan%20de%20actiune/plan_actiune_en_21122007[1].pdf

[4] E stratégia 2012-ig marad érvényben, elemeit a cselekvési terv is tartalmazza. Az LBT által kinevezett munkacsoport hajtja végre a stratégiát.

[5] A 304. törvény módosítása eltörölte azt a követelményt, hogy a Nemzeti Bíraintézet tanácsa jóváhagyja az intézet felsővezetőinek kinevezését és ezek visszavonását.

[6] Az interjús eljárást a 100/2007. számú sürgősségi kormányrendelet 2008. június 1-jével megszünteti.

[7] A cselekvési terv V. részének 1.4. tevékenysége. Ezenfelül jóváhagyták a Közigazgatási Minisztérium új szervezeti felépítését (2477/C/1.10.07. végzés).

[8] Nem tartozik a bevett gyakorlatok közé, hogy az igazságügyi miniszter előzetesen konzultál az LBT-vel a bírói kart érintő kulcsfontosságú jogszabályokról. Az ilyen jellegű rendszeres konzultáció lehetővé tenné az LBT-nek, hogy jobban gyakorolhassa a román bírói kar őrének szerepét.

[9] A cselekvési terv II. részének 2.1. pontja.

[10] A 2007. május 25-i 144/2007. törvény.

[11] Az ügynökség létrehozásának felgyorsítása érdekében elfogadták a 138/6.12.2007. számú sürgősségi kormányrendeletet.

[12] 2007. június 1. és október 31. között 64 ügyben 148 személy ellen emelt vádat a DNA. Ugyanebben az időszakban a DNA által indított ügyekben 53 vádlott ellen 31 nem jogerős ítéletet hoztak a bíróságok. 22 jogerős ítélet született 31 vádlottal szemben. Ez időszak alatt 10 vádlottat mentettek fel.

[13] A volt igazságügyi miniszter által támogatott, 2007. október 4-i 95. sz. kormányrendelet olyan értelemben módosította a miniszterek mentelmi jogának felfüggesztését, hogy a fennálló tanácsadó bizottság helyébe bírákból álló új bizottság lépett. Ezt a törvényt a román alkotmánybíróság alkotmányellenesnek ítélte. A nyolc ügy egyikében érintett igazságügyi miniszter lemondását és az ügyvezető miniszter januári kinevezését követően az államfő januárban valamennyi vádlottat megfosztotta mentelmi jogától.

[14] Ennek fő alapja az, hogy az ügyészi hivatal (a DNA) figyelmen kívül hagyta az alkotmánybíróságnak a vádlottak mentelmi jogának felfüggesztése kérdésében hozott legújabb határozatát, amely a volt kormánytagok immunitásának felfüggesztését is előírja. Ez az új határozat azonban csak azután született, hogy a DNA megindította az eljárásokat.

[15] A „relatív semmisség” azokat az eljárási szabálytalanságokat bünteti, amelyek nem alapvetően sértették meg az alapjogokat és helyrehozhatók. „Abszolút semmisség” és pl. a vádlott alapvető jogainak sérelme esetén korrekció nem lehetséges, az ügy visszakerül az ügyészi hivatalhoz új nyomozás lefolytatása végett.

[16] A román alkotmány 77. cikke értelmében, amennyiben a módosításokról szóló törvényt másodszor is megszavazzák, az államfőnek azt kötelezően ki kell hirdetnie.

[17] Amennyiben ennek nem tesznek eleget, a nyomozás eredményeit megsemmisítik.

[18] A 2007. augusztus 28-i 47. sz. kormányrendelet.

[19] 2007 októbere és 2008 januárja között közvélemény-tájékoztató kampányt folytattak a korrupció elleni küzdelemmel kapcsolatban.

[20] Nem állapítható meg, hogy e változások milyen mértékben teszik lehetővé a civil társadalommal való partnerséget és a korrupciós jelek nyomon követésének folytatását.

[21] E kezdeményezés a cselekvési terv 4. kritériumának 5. tevékenységében javasolt fő intézkedésre irányul.

[22] Egyedül a Phare több mint 187 millió euróval járult hozzá a román igazság- és belügy fejlesztéséhez 2004 óta. Az átmeneti támogatási keretet 2010-ig használják fel. A strukturális alapok keretében különleges figyelmet és támogatást nyújtanak az uniós alapok hatékony és eredményes, illetve átlátható pénzügyi irányításának megteremtéséhez, amely kapcsolódik a korrupció elleni küzdelemhez is. Technikai segítséget nyújtanak a projektek nyomon követéséhez, értékeléséhez és ellenőrzéséhez, valamint egy hatékony egységes irányítási információs rendszer kifejlesztéséhez, amely átlátható információt biztosít az alapokból nyújtott támogatásokról és abszorpciókról. A TAIEX számos fellépést szervezett az igazság- és belügy területén Romániában, és további fellépések is szerepelnek a költségvetésében.

[23] Az esetleges segítségnyújtási hiányosságok azonosítása végett és a teljes körű segítségnyújtás biztosítása érdekében a jelentéshez mellékelték a Romániának 2004 óta nyújtott uniós és kétoldalú támogatások listáját. A listát a Bizottság és a tagállamok által közölt információk alapján állították össze. A lista nem tartalmazza az egyes projektek összes adatát; a halmozott adatokra koncentráltak, mivel az segíti az érthetőséget. Románia megkapta az összes rendelkezésre álló információt, az e fejezetben felsorolt javaslatokat pedig megbeszélték a román hatóságokkal, akik támogatják azokat.

[24] A cselekvési terv 4. kritériumának 5. tevékenysége.

[25] Néhány jogi és politikai kezdeményezés ellentétes a cselekvési tervben megfogalmazott célkitűzésekkel. Ezenfelül a cselekvési terv nem érinti a korrupcióellenes keret jogi és intézményi stabilitásának (3. kritérium) kulcsfontosságú kérdését. Arra sem tér ki, hogy készítenek-e új ágazati stratégiákat az igazságügyi reform és a korrupció elleni küzdelem nemrégiben lejárt stratégiái helyett, és hogy mikor történik ez meg. A helyi korrupcióval (4. kritérium) kapcsolatban a cselekvési terv nem elég részletes. A terv olyan fellépéseket és mutatókat is tartalmaz, amelyek nem tűnnek elég jól irányzottnak ahhoz, hogy lehetővé tegyék a kitűzött cél elérését. Ez főleg az olyan mutatókra vonatkozik, mint pl. a bizalmas jellegű adatok médiában történő megjelentetése (3. kritérium, I. fejezet, 1.2. pont). A korrupciós vétségekre kiszabott büntetések egyéni esetekre történő alkalmazásával kapcsolatos tanulmány (3. kritérium, II. fejezet, 1. pont) csak az első lépés a magas szintű korrupció megítélésével kapcsolatban elképzelhető engedékenység kérdésének kezelésében: ez kiderül a Bizottság 2007. június 27-i, az együttműködési és ellenőrzési mechanizmusra vonatkozó jelentéséből is. A cselekvési tervet folyamatosan aktualizálni kell, és szükség van a mutatók és a teljesítmény szigorú összehasonlítására is egy erős központi operatív együttműködési mechanizmus keretében.

[26] PHARE: Budgetary figures include Romanian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.